stanford-oval/wikipedia huggingface dataset:
קווין גייטס

| --- | --- |

 לידה:  5 בפברואר 1986 (בן 38) ניו אורלינס, ארצות הברית 
 שם לידה:  Kevin Jerome Gilyard 
 שם במה:  Kevin Gates 
 מוקד פעילות:  ארצות הברית 
 תקופת הפעילות:  מ-2007 
 מקום לימודים:  תיכון מק'קינלי 
 סוגה:  מוזיקת היפ הופ, dirty south, גנגסטא ראפ, היפ הופ דרומי, הארדקור ראפ 
 שפה מועדפת:  אנגלית 
 חברת תקליטים:  אטלנטיק רקורדס 
 www.kvngates.com
 פרופיל ב-IMDb
 
קווין ג'רום גיליארד (באנגלית: Kevin Jerome Gilyard; נולד ב-5 בפברואר 1986), הידוע בשם הבמה קווין גייטס (Kevin Gates), הוא ראפר, זמר ופזמונאי אמריקאי.
ביוגרפיה

קווין ג'רום גיליארד נולד ב-5 בפברואר 1986, לאם פוארטו ריקנית ולאב אפרו-אמריקאי. הוא ומשפחתו עברו לניו אורלינס, ולאחר מכן התיישבו בבאטון רוז'. גייטס נעצר ב-1999, בגיל 13, על נסיעה ברכב גנוב. הוא איבד את הקשר עם אביו בגיל צעיר, אך מאוחר יותר חזר אליו כנער. אביו נפטר מאיידס כאשר גייטס היה בן 14.
גייטס החל את הקריירה שלו ב-2007 על ידי חתימה בלייבל המקומי "דד גיים רקורדס". באותה השנה הוציא את המיקסטייפ הראשון שלו, Pick of Da Litter, וב-2008 הוציא מיקסטייפ נוסף בשם All or Nothin'‎. ב-2008 גייטס נכנס לכלא ובכך נעצרה הקריירה המוזיקלית שלו. הוא בילה 31 חודשים בכלא, בין 2008 ל-2011. הוא שוחרר מוקדם בשל התנהגות טובה.
לאחר תקופתו בכלא, שב גייטס לעבוד על מוזיקה. ב-2012 הוציא את המיקסטייפ Make 'Em Believe, שמשך את תשומת ליבו של חברת התקליטים של הראפר ליל ויין "יאנג מאני". גייטס הוחתם באגף הניהול של החברה מאוחר יותר באותה השנה.
בתחילת 2013 הוציא גייטס את המיקסטייפ The Luca Brasi Story. המיקסטייפ זכה לתשומת לב חיובית ולשבחים ממבקרי המוזיקה. בעקבות הצלחתו של המיקסטייפ, גייטס הוחתם בחברת התקליטים אטלנטיק רקורדס, וביולי 2013 הוציא את המיקסטייפ הראשון שלו בחברה, Stranger Than Fiction, העוסק בדיכאון ובתקופתו של גייטס בכלא. המיקסטייפ זכה גם הוא לביקורות חיוביות והיה למיקסטייפ הראשון של גייטס שנכנס למצעד הבילבורד 200, כשהגיע למקום ה-37. לאחר צאתו של המיקסטייפ, גייטס מצא את עצמו בשנית בכלא בגין הפרת שחרור על-תנאי. עם שחרורו, יצא המיקסטייפ By Any Means, שהגיע למקום ה-17 בבילבורד 200.
עם צאתו של המיקסטייפ ה-13 שלו, Luca Brasi 2, גייטס זכה בכניסתו השלישית למצעד הבילבורד 200 ברציפות, כשהמיקסטייפ הגיע למקום ה-38. המיקסטייפ כלל את הסינגל "I Don't Get Tired", שהיה לשירו הראשון שנכנס לבילבורד הוט 100 וקיבל את תואר הזהב. במאי 2015, הוציא מיקסטייפ נוסף, Murder for Hire, ששימש כחלק השלישי בסדרת Luca Brasi.
ביולי 2015 הוציא את הסינגל הראשון מתוך אלבום הבכורה שלו, "Kno One". ב-29 בינואר, יצא האלבום, שנקרא Islah, על שם בתו הבכורה. מתוך האלבום הצליח במיוחד הסינגל "2 Phones" שהגיע למקום ה-17 בבילבורד הוט 100 וזכה בתואר הפלטינה המרובעת מאיגוד תעשיית ההקלטות האמריקאי. האלבום עצמו מכר 112,000 עותקים בשבוע הראשון לצאתו והגיע למקום השני בבילבורד 200.
ב-22 בספטמבר 2017 בת זוגו של גייטס דרקה פרסמה את המיקסטייפ ה-15 של גייטס, By Any Means 2, בזמן שגייטס נשאר בכלא. המיקסטייפ הגיע למקום הרביעי בבילבורד 200. במאי 2018, גייטס הוציא את הפרויקט הראשון שלו מאז שחרורו מהכלא, Chained to the City, מיני-אלבום בן שלושה שירים. מיני-אלבום נוסף, Only the Generals Gon Understand, יצא במאי 2019 והגיע למקום ה-18 בבילבורד 200. בספטמבר, יצא אלבום האולפן השני שלו, I'm Him, שמכר 72,000 יחידות שקולות לאלבום בשבוע הראשון לצאתו והגיע למקום הרביעי בבילבורד 200.
ב-17 ביוני 2022 הוציא גייטס את אלבום האולפן השלישי שלו, Khaza, שנכנס למקום השמיני בבילבורד 200 עם 40,000 יחידות שקולות לאלבום בשבוע הראשון לצאתו.
דיסקוגרפיה > אלבומי אולפן

2016: Islah
2019: I'm Him
2022: Khaza
דיסקוגרפיה > מיקסטייפים מסחריים

2013: Stranger Than Fiction
2014: By Any Means
2014: Luca Brasi 2
2015: Murder for Hire
2016: Murder for Hire 2
2017: By Any Means 2
2018: Luca Brasi 3
2021: Only the Generals, Pt. II
דיסקוגרפיה > מיני-אלבומים

2018: Chained to the City
2018: 4 Respect (ביחד עם YoungBoy Never Broke Again)
2019: Only the Generals Gon Understand
פרגוואי (נהר)

| --- | --- |
הנהר פרגוואי
הנהר פרגוואי
 מידע כללי
 אורך:  2,550 ק"מ
 ספיקה ממוצעת:  4,300 מ"ק לשנייה
 אגן ניקוז:  980,000 קמ"ר
 מוצא:  מאטו גרוסו - ברזיל
 גובה מוצא הנהר:  300 מטרים
 יובלים:  פילקומיו, Jejuy River, Jejuí Guazú River, Manduvirá River, Confuso River, Monte Lindo River, São Lourenço River, Río de Oro, Rio Negro, Ypané River, Branco River, Cabaçal River, Salado River, Taquari River, Cuiabá River, Bermejo, Aquidabán River, אפה, Rio Negro, Miranda River, Jauru River, Tebicuary River, Novo River 
 שפך:  נהר פרנה
 מדינות באגן הניקוז:  ברזיל ברזיל בוליביה בוליביה פרגוואי פרגוואי ארגנטינה ארגנטינה
 מפת הנהר פרגוואי ואגן הניקוז שלו
 
נהר פרגוואי (בספרדית: Rio Paraguay - ריו פראגוואי) הוא נהר באמריקה הדרומית המהווה את יובלו הראשי של נהר פרנה. אורכו 2,550 ק"מ ושטח אגן הניקוז שלו 980,000 קמ"ר. הוא יוצא במאטו גרוסו אשר בברזיל וזורם דרומה, חוצה את הפנטנל, משמש גבול בין ברזיל לפרגוואי, אחר זורם בפרגוואי עצמה, ולבסוף משמש גבול בין פרגוואי לארגנטינה עד אשר נשפך לפרנה, סמוך לקוריינטס שבארגנטינה. הנהר משמש עורק תחבורה חשוב המשרת את פנים היבשת והוא יפה לשיט כמעט לכל אורכו. על גדותיו נבנו ערים רבות כמו אסונסיון, בירת פרגוואי, שהנהר משמש לה מוצא לים ודרכו היא משווקת כמעט את כל תוצרתה של המדינה. בחצותו את אזור הביצות של הפנטנל, הוא קולט אליו מי יובלים רבים, ובמיוחד בעונה המוצפת שם, הנמשכת בין נובמבר לאפריל. נהר פילקומיו הוא יובלו הראשי.
הערות שוליים

↑   (הקישור אינו פעיל, 14 במרץ 2020)
| --- | --- |
בקרת זהויות :  GND: 4358470-6  VIAF: 315526747   WorldCat (עם VIAF): 315526747 
ערך זה הוא קצרמרבנושא נהרות ונחלים ובנושא גאוגרפיה של אמריקה הדרומית. אתם מוזמנים לתרום לוויקיפדיה ו.
קטע היחידה

קטע היחידה במתמטיקה הוא הקטע הסגור [0,1], כלומר קבוצת כל המספרים הממשיים הגדולים או שווים ל-0 וקטנים או שווים ל-1. סימון נפוץ לקטע היחידה הוא האות I. בנוסף לתפקידו באנליזה ממשית, קטע היחידה גם משמש למחקר הומוטופיות בטופולוגיה.
בספרות לעיתים ניתן למצוא התייחסות לקטע היחידה כאל קבוצה אחרת שבין 0 ל-1, למשל (0,1], [0,1) או (0,1), אך הסימון I מתייחס לרוב לקטע הסגור.
תכונות

קטע היחידה הוא קבוצה סדורה, מרחב מטרי שלם, השקול טופולוגית לקטע R המוגדר כ: [−∞, +∞]. כמרחב טופולוגי, קטע היחידה הוא מרחב קשיר וקומפקטי. קוביית הילברט נוצרת כתוצאה מהכפלה טופולוגית של קטע היחידה מספר בן מנייה של פעמים.
קטע היחידה הוא תת-קבוצה של הישר הממשי, אך עוצמתו היא עוצמת הרצף, כלומר זהה לעוצמת הישר הממשי כולו.
קוקסינל

ערך זה עוסק בבדרנית צרפתייה. אם התכוונתם לכינוי גנאי לטרנסקסואליות, ראו .
| --- | --- |

התמונה האחרונה שצולמה בחייה של קוקסינל  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 באוגוסט 1931 הרובע השמונה-עשר של פריז, צרפת 
 פטירה:  9 באוקטובר 2006 (בגיל 75) הרובע החמישי של מרסיי, צרפת 
 מדינה:  צרפת 
 בן או בת זוג:  Zize Dupanier (1996–9 באוקטובר 2006) 
 
ז'אקלין שארלוט דיפרנואה (בצרפתית: Jacqueline Charlotte Dufresnoy; ‏23 באוגוסט 1931 – 9 באוקטובר 2006), שהתפרסמה בשם הבמה קוֹקְסִינֵל (בצרפתית: Coccinelle, כלומר מושית השבע ("פרת משה רבנו")) הייתה שחקנית, בדרנית וזמרת צרפתייה טרנסקסואלית.
בסלנג הישראלי השם "קוֹקְסִינֵל" משמש לתיאור פוגעני של גברים נשיים, הומוסקסואלים, וטראנסג'נדרים.
ביוגרפיה

היא נולדה כזכר ונקראה בשם ז'אק שארל דיפרנואה (Jacques Charles Dufresnoy). היא החלה להופיע בשם הבמה "קוקסינל" ב-1953 במופעי דראג במועדון "שה מאדאם ארתור" שבפריז ובמועדון הלילה "לה קרוסל דה פריז".
ב-1958 עברה ניתוח להתאמה מגדרית במרוקו והייתה לצרפתייה הראשונה שעברה ניתוח זה. הדבר קידם מאוד את קריירת הבמה שלה. ב-1963 החלה להופיע בפריז במועדון "אולימפיה" המפורסם, שבו הופיעו, מאז נפתח בסוף המאה ה-19, גדולי הזמר הצרפתי ואמנים בינלאומיים מהשורה הראשונה. בשנת 1964 הגיעה לשני סיבובי הופעות בישראל במספר מועדונים ביפו, תל אביב וחיפה, ביניהם מועדון הלילה "כליף" ביפו, וקולנוע ארמון בחיפה, והייתה הטרנסקסואלית המפורסמת ביותר שהופיעה עד אז בישראל. הופעותיה של קוקסינל היוו השראה לראשונות הנשים הטרנסג'נדריות בישראל, בהן גילה גולדשטיין וננסי שניידר.
משנת 1970 החלה מופיעה ברחבי העולם. בין 1978 ל-1987 גרה בגרמניה. לאחר מכן חזרה לפריז ופרסמה שם אוטוביוגרפיה. ב-1990 עמדה להעלות מופע על חייה, אך פריצת מלחמת המפרץ גרמה לקשיים כספיים והמופע בוטל. בין 1994 ל-2000 הופיעה במרסיי ולאחר מכן פרשה מהבמה.
ב-10 במרץ 1960 התחתנה קוקסינל עם עיתונאי הספורט פראנסי בונה, דבר שגרם למהומה רבתי בקרב החברה הצרפתית, שחלקה פקפק בלגיטימיות של הנישואים. ב-11 במרץ 1966 נישאה בפעם השנייה, למריו פלורנטן אן. בין השנים 1992 ל-1996 הופיעה קוקסינל במרסיי, שם התחתנה בפעם השלישית עם פעיל טרנסג'נדר בשם תיירי וילסון. החתונה שודרה בשידור חי ברשת TF1.
ב-9 באוקטובר 2006 נפטרה במרסיי משבץ מוחי.
בדצמבר 2016 החליטה עיריית פריז לקרוא על שמה טיילת הסמוכה למועדון "מאדאם ארתור", שבו החלה את הקריירה שלה.
בתרבות

בסלנג הישראלי מכונים גברים נשיים, הומוסקסואלים, טראנסג'נדרים ונשים טרנסקסואליות בשם הפוגעני או קללה "קוקסינל" או "קוקסינלית". זאת, על-פי שם הבמה של ז'אקלין שארלוט דיפרנואה. הכינוי נפוץ גם בתעשיית המין והפורנוגרפיה כלפי נשים טרנסג'נדריות או טרנסקסואליות, כינוי אשר דומה למדי למקבילה האנגלית שלו: Shemale (מיזוג של "היא" ו "זכר"). כינוי זה (וגם המקבילה האנגלית שלו) אינו נחשב יותר כתקין פוליטית.
בנובמבר 2016 חסמה פייסבוק מאות משתמשים שכתבו אי-פעם בסטטוס את המילה "קוקסינל". בתגובה התארגנו עשרות כותבים, יוצרי תוכן, עיתונאים ואושיות פייסבוק, ופתחו בקמפיין מחאה נגד פייסבוק, שכלל מכתב פתוח לעדי סופר תאני (מנכ"ל פייסבוק ישראל), ובו דרשו מפייסבוק להפסיק בחסימות השרירותיות ולהציג באופן בהיר ומפורש את כללי הקהילה, כדי שיידעו מה מותר לכתוב ומה לא.
הערות שוליים

↑  שבע נשים - גברים לשעבר, דבר, 3 בדצמבר 1964
↑  ריאיון עם ננסי שניידר, 06.03.2017, ננסי שניידר, פרויקט ההיסטוריה הגאה החיפאית
↑  Coccinelle (1987) Coccinelle par Coccinelle. Editions Filipacchi, Paris. ISBN 978-2-85018-586-1
↑  מתוך אתר מאקו.(הקישור אינו פעיל, 18 בינואר 2017)
↑  Louis Delafon, Paris honore Coccinelle, באתר Paris Match,‏ 14 בדצמבר 2016 (בצרפתית)
↑  קיט"ה, איזון עדין, דבר, 13 בדצמבר 1977
↑  רשות השידור, בלשון זהירה, עומדת לבדיקה, דבר, 16 בדצמבר 1977
↑  מאיר עוזיאל, סיפור בינלאומי, מעריב, 31 באוקטובר 1986
↑   אילון גלעד, איך הפכה "קוקסינל" למילת גנאי, באתר הארץ, 16 ביוני 2013
↑  המלחמה החדשה של פייסבוק: קוקסינלים, באתר ‏מאקו‏, 10 בנובמבר 2016
תמר דרסלר, ‏"מתנהגים כמו דיקטטורה": הגולשים הישראלים יוצאים למרד נגד פייסבוק, באתר מעריב אונליין, 15 בנובמבר 2016
| --- | --- |
בקרת זהויות :  BnF: cb12095096c (data)  ISNI: 0000 0000 0027 108X  LCCN: no2011160534  MusicBrainz: 37e5fbb6-09f3-4cda-95e5-a0d48d716e32  SNAC: w6n31dht  SUDOC: 086950827  VIAF: 49253032   WorldCat (עם VIAF): 49253032 
שלט רחוב בטיילת הקרויה על שמה של קוקסינל בפריז
קיגן אלן

| --- | --- |
אין תמונה חופשית
 לידה:  22 ביולי 1989 (בן 35) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2002 
 עיסוק:  שחקן, סופר, מוזיקאי, צלם
 פרופיל ב-IMDb
 
קיגן פיליפ אלן (באנגלית: Keegan Phillip Allen; נולד ב-22 ביולי 1989) הוא שחקן וסופר אמריקאי-יהודי. מוכר בעיקר בשל תפקידו כטובי קאוונה בסדרה "שקרניות קטנות".
ביוגרפיה

אלן נולד וגדל בלוס אנג'לס, קליפורניה, בנם של שחקן התיאטרון פיליפ ר. אלן (אנ') והאמנית ג'ואן סניידר אלן, בת להורים יהודים.
בשנת 2009, סיים אלן לימודי תואר ראשון באמנות יפה מהאקדמיה האמריקאית למוזיקה ודרמה (אנ') בניו יורק.
קריירה

קיגן התחיל את הקריירה שלו בסדרת "מקרי חירום קטנים" שם שיחק בתפקיד אורח בשנת 2002. לאחר 8 שנים של הפוגה חזר קיגן למסך, ושיחק כשחקן אורח בסדרת הנוער "ביג טיים ראש".
בתור דוגמן.
בשנים 2010–2017 שיחק בתפקיד ראשי בסדרת הנעורים "שקרניות קטנות" ברשת Freeform, שם גילם למשך 7 עונות את טובי קאוונה.
בנוסף, בשנת 2011 הוא שיחק בתור תפקיד אורח בסדרה הדרמה "CSI" בתפקיד מקס פריס.
בשנת 2016 שיחק בתפקיד משני בסרט הדרמה "קינג קוברה" שם גילם את הארלו, שחקן פורנו מבוקש, לצידם של ג'יימס פרנקו, גארט קלייטון וכריסטיאן סלייטר. באותה שנה שיחק בסרטו של ג'יימס פרנקו "פירות המאבק".
בשנת 2019 התארח בסדרה "השלכות" בנטפליקס בכיכובה של רנה זלווגר. ושיחק שוב בסרטו של ג'יימס פרנקו "זירוויל".
בשנת 2020 שיחק במותחן האימה "אין לאן לברוח" בתפקיד קול, לצד הולנד רודן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | פאלו אלטו | ארצ'י |  |
| 2014 | הקול והזעם | איש עם עניבה אדומה |  |
| 2016 | קינג קוברה | הארלו קואדרה |  |
| 2016 | פירות המאבק | קלר |  |
| 2017 | Actors Anonymous | טריי |  |
| 2019 | זירוויל | רוצח "בלו אייז" |  |
| 2020 | אין לאן לברוח | קול טרנר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | זואי 101 | ילד באודישן | פרק: "Wrestling" |
| 2010 | ביג טיים ראש | דוגמן #2 | פרק: "Big Time Jobs" |
| 2010–2017 | שקרניות קטנות | טובי קאוונה | תפקיד משני; (עונות 1–7); 90 פרקים |
| 2011 | CSI | מקס פאריס | פרק: "Turn On, Tune In, Drop Dead" |
| 2013 | אני שונאת את הבת שלי | ג'ייק | פרק: "Teenage Party" |
| 2014 | The Hazing Secret | טרנט רוטמן | סרט טלוויזיה של Lifetime |
| 2015 | רעבה לאהבה | טיילר | פרק: "Young & Back to Normal" |
| 2016 | Youthful Daze | קייל | סדרת רשת; פרק: "Punisher" |
| 2017 | A Moving Romance | סקוט נוראל | סרט טלוויזיה של UPtv |
| 2017 | המפענחת: פשעים חמורים | איידן ריד | 2 פרקים |
| 2019 | השלכות | בילי | 2 פרקים |
| 2019 | ריק ומורטי | חיית מסיבות | דיבוב; פרק: "Claw and Hoarder: Special Ricktim's Morty" |
| 2021–הווה | ווקר | ליאם ווקר | תפקיד ראשי (3 עונות); 56 פרקים |
ביבליוגרפיה

life.love.beauty – 2015
HOLLYWOOD: Photos and Stories from Foreverland – 2018
צרברוזיד

צרברוזידים (באנגלית ביחיד: Cerebroside) הם משפחה של ספינגוליפידים המהווים מרכיבים חשובים בקרום התא בתאי עצב ובתאי שריר. מבחינה כימית, צרברוזיד מורכב מצרמיד עם שייר סוכר יחיד. הסוכר יכול להיות גלוקוז או גלקטוז. סוג הצרברוזיד נקבע לפי סוג הסוכר: גלוקוצרברוזיד או גלקטוצרברוזיד.
סוגי ספינגוליפידים שונים, האחד הירוק הוא צרברוזיד.
פגיעה בפירוק גליקוצרברוזיד גורמת למחלת גושה. פגיעה דומה בפירוק גלקטוצרברוזידים גורמת למחלת קראב.
קלארק קר

| --- | --- |

 לידה:  17 במאי 1911 Stony Creek, פנסילבניה, ארצות הברית 
 פטירה:  1 בדצמבר 2003 (בגיל 92) El Cerrito, קליפורניה, ארצות הברית 
 מקום לימודים:  אוניברסיטת סטנפורד  אוניברסיטת קליפורניה בברקלי  מכללת סווארת'מור 
 מוסדות:  אוניברסיטת קליפורניה בברקלי  אוניברסיטת וושינגטון 
 בן או בת זוג:  Catherine Kerr 
 
קלארק קר (באנגלית: Clark Kerr;‏ 17 במאי 1911 – 1 בדצמבר 2003), סוציולוג וכלכלן אמריקני, מראשי קבוצת חוקרים שעסקה בשוק העבודה במשך יותר משני עשורים לאחר מלחמת העולם השנייה. כיהן כנגיד אוניברסיטת קליפורניה בברקלי וכנשיא אוניברסיטת קליפורניה.
בשנת 1954 טען קר כי בשוק עבודה קפיטליסטי קיימת נטייה לחלוקת שוק העבודה לענפים כלכליים וגאוגרפיים, בכל אחד מהם מתקיים שוק עבודה פנימי. נטייה זו כינה קר בשם בלקניזציה (על שם הפיצול המדיני הרב באזור הבלקן).
קר טוען כי בתוך שווקים פנימיים אלו קיימות הגבלות רבות על גמישות השוק (בניגוד לכלכלה נאו-קלאסית ליברלית, שהזניחה את קשיחות השוק). הגבלות אלו נובעות הן מפעולותיהם הכלכליות של העובדים והמעסיקים (לדוגמה: הגבלת הכניסה לשוק לפי קריטריונים כגון הכשרה ייחודית, חברות בארגון מסוים, תקופת חונכות וכו'), ומהגבלות מוסדיות הפועלות על השוק (חוקים המגבילים את התעסוקה, פעולותיהם של איגודים מקצועיים ושל איגודי מעסיקים וכו').
מנהל ההשכלה הגבוהה של קליפורניה

בשנת 1952 מונה קר כנגיד הראשון של אוניברסיטת קליפורניה בברקלי, עד אז ניהל את הקמפוס נשיא אוניברסיטת קליפורניה (שכלל בשנים אלה עוד שני קמפוסים בדרום קליפורניה) באופן ישיר. בשנת 1958 הוא מונה לנשיא אוניברסיטת קליפורניה. בתפקיד זה היה אחראי להכנת תוכנית האב של ההשכלה הגבוהה בקליפורניה, לפיה חולקו המוסדות הציבוריים (הקיימים ואלה העתידים לקום) לשלוש שכבות: אוניברסיטאות שישתייכו למערכת האוניברסיטה של קליפורניה (היום עשרה קמפוסים) בהם יתקיימו לימודים לכל התארים, מכללות שיישתייכו למערכת "האוניברסיטאות של המדינה" California State University, בהן לא יתקיימו לימודי דוקטורט, ומכללות קהילתיות (אנ') בהן לומדים שנתיים. למערכת הראשונה יוכלו להתקבל השמינית העליונה של בוגרי התיכון, לשנייה השליש העליון ולמכללות המקומיות כל בוגרי התיכון. התוכנית אף יצרה מסלול מעבר בין המכללות המקומיות למערכות האחרות.
בשנת 1960 אימצה קליפורניה באופן רשמי את התוכנית ופתחה בהרחבה גדולה של מערכת ההשכלה הציבורית שלה שנחשבת בסקרים שונים כטובה בעולם.
בתקופת כהונתו של קר התחוללו הפגנות ומהומות סטודנטים רבות על רקע "התנועה לחופש הדיבור" ומלחמת וייטנאם. תגובתו של קר, שסלד מגירוש סטודנטים מהאוניברסיטה, ספגה ביקורת מחוגים שמרניים שסייעו לבחירתו של רונלד רייגן כמושל. לאחר בחירתו של רייגן בשנת 1967 פוטר קר ממשרתו כנשיא.
קר כיהן בתפקידים שונים הקשורים להשכלה גבוהה בקרן קרנגי.
בשנת 2002 נודע כי ה-FBI בימיו של ג'ון אדגר הובר עקב אחרי קר והדליף אודותיו מידע כוזב לחבר הנאמנים של אוניברסיטת קליפורניה, לרייגן ולבית הלבן.
ראו גם

מונחים בשוק העבודה
פרגו

ערך זה עוסק בסרט קצר. אם התכוונתם למשמעות אחרת, ראו .
| --- | --- |

 בימוי:  אשר מורגן 
 תסריט:  אשר מורגן 
 מדינה:  ארצות הברית 
 הקרנת בכורה:  1 בדצמבר 2015 
 שפת הסרט:  אנגלית 
 סוגה:  סרט קומדיה 
 דף הסרט ב־IMDb
 
פּרֶגוֹ (אנגלית: Prego) הוא סרט קומדיה קצר משנת 2015 שבויים והופק על ידי הבמאי הישראלי אמריקאי אשר מורגן, עם העזרה של כותב סיינפלד אנדי כהן. 
הסרט עלה לאינטרנט ב-21 בדצמבר 2015, לאחר 9 חודשים בפסטיבלים ומככבים בו קייטי וינסנט וטאסו מירקוליס. הסרט זכה להכרה לאומית וקיבל ביקורות חיוביות, במקביל למעל 700,000 צפיות ביוטיוב.
עלילת הסרט

פרגו מציע נקודת מבט קומית על הריונות לא מתוכננים, הוא מספר את הסיפור של אמילי (קייטי ווינסנט) - נערה צעירה שמספרת לנער שאיתו שכבה שהיא בהריון. המצב מחמיר כשהיא מתחילה להבין שהאבא (טאסו מירקוליס) הוא לא בן זוג מתאים.
ביקורות ופסטיבלים

הסרט זכה בפרס ה"קומדיה הטובה ביותר" בפסטיבל מנהטן ב-2015, בפסטיבל הקולנוע בניו יורק וב-12 פסטיבלים ברחבי ארצות הברית.
קטסיפון

| --- | --- |

 מידות
 שטח:  30 קמ"ר 
 היסטוריה
 תרבויות:  איראן הגדולה 
 נבנה:  שנות ה־20 של המאה ה־2 לפנה״ס 
 מאורעות:  המצור על קטסיפון  Siege of Ctesiphon  קרב קטסיפון 
 מיקום
 מדינה:  עיראק עיראק
 מיקום:  דרומית-מזרחית לבגדאד
 קואורדינטות:  33°05′37″N 44°34′51″E﻿ / ﻿33.093611°N 44.580833°E﻿ / 33.093611; 44.580833
  (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. קטסיפון(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. קטסיפון
 
קְטֵסִיפוֹן (מיוונית: Κτησιφῶν, מפרסית אמצעית: 𐭲𐭩𐭮𐭯𐭥𐭭, תיספון; בארמית: ܩܛܝܣܦܘܢ, קְטֵיסְפּוֹן, לעיתים עם א' פרוסתטית; בערבית: طيسفون, טַיְסָפוּן) הייתה עיר הבירה של האימפריה הפרתית ושל האימפריה הפרסית-הסאסאנית אחריה, במשך למעלה משמונה מאות שנים. העיר הייתה ממוקמת בעיראק של היום, על גדת החידקל, כ-32 קילומטרים דרומית-מזרחית לבגדאד.
היסטוריה

העיר עלתה לגדולה עם האימפריה הפרתית במהלך המאה ה-1 לפנה"ס והייתה בירתם של רוב השליטים הפרתים. קטסיפון התפרשה על פני שטח של שלושים קילומטרים רבועים – יותר מפי שניים מרומא. מיקומה נבחר כדי לאפשר לפרתים (ולסאסאנים אחריהם) לבלום את ההתפשטות הרומאית בנקודת המפגש שבין המעצמות. המצביאים הרומאים מצידם ראו בה יעד חשוב וכבשו אותה חמש פעמים במהלך ההיסטוריה, שלוש מהם במאה ה-2 לבדה.
טראיאנוס היה קיסר רומא הראשון שכבש את קטסיפון, ב-116. רק שנה אחת לאחר מכן נאלץ יורשו אדריאנוס לכבשה בשנית. ב-164 היה זה הגנרל הרומאי אווידיוס קסיוס שנלחם בפרתים וכבש את קטסיפון, רק כדי לנטוש אותה לאחר שהושג הסכם שלום בין הפרתים לרומאים. ב-197 החריב הקיסר ספטימיוס סוורוס את העיר, הורה להרוג רבים מתושביה ולקחת כעבדים כ-100,000 מהם.
הסכסוך עם הרומאים חודש בסוף המאה ה-3 על ידי יורשיהם של הפרתים בפרס, הסאסאנים. הפרסים הצליחו להביס את צבאות גלריוס ב-295 בשערי העיר, אולם לאחר שנה שב גלריוס המושפל כדי לנצח את הפרתים ולכבוש את העיר, הפעם האחרונה שנכבשה על ידי צבא רומאי. גלריוס השיב את העיר למלך הפרסי נרסה, בתמורה לארמניה.
בשנת 363 יוליאנוס פלש לאזור, הרס את העיר הית וסמוך לחומות העיר קטסיפון נערך קרב בו ניצחו הרומאים את שאפור השני אך לא הצליחו להכריע את צבאו ולכבוש את העיר ותוך זמן קצר יוליאנוס עצמו נהרג.
לבסוף, ב-627 הכריע הרקליוס קיסר ביזנטיון את הסאסאנים וכבש את בירתם קטסיפון. הצבא הביזנטי עזב את העיר לאחר שמלכה הסכים לתנאים שהכתיב הרקליוס.
שקיעתה המהירה של קטסיפון הייתה תוצאה של הכיבוש האיסלאמי. העיר נפלה בידי הערבים ב-637 ובמאה ה-8 עבר מרכז הכובד המסחרי והפוליטי לבגדאד, הבירה החדשה מייסודם של בית עבאס.
העיר הבדיונית אסבאניר, זירת ההתרחשות של סיפורי אלף לילה ולילה, מבוססת ככל הנראה על קטסיפון.
במלחמת העולם הראשונה לחמו צבאות האימפריה העות'מאנית ובריטניה אלו באלו ליד חורבות קטסיפון, שם הצליחו העות'מאנים לבלום את התקדמותם של הבריטים לכיוון בגדאד, לגרום לנסיגתם ולבסוף לכניעתם לאחר המצור על כות ב-1915. למרות זאת ב-1917 כבשו הבריטים את כל שטחה של מסופוטמיה מידי העות'מאנים.
החדר בו שכן כס המלכות של המלכים הסאסאנים התנשא לגובה של כ-33 מטרים. כל שנותר היום מהפאר וההדר האגדי, היא הקשת של קטסיפון, שריד מאולם קבלת הפנים הגדול של הסאסאנים, השוכן בשטחה של העיר מדאאין. הקשת המרשימה הוזנחה במשך שנים רבות ועומדת כעת בסכנת התמוטטות.
קשת קטסיפון על בול עיראקי משנת 1923
קבוצת קי"ץ

קבוצת קי"ץ (ראשי תיבות של קולנוע ישראלי צעיר) היא קבוצה שפעלה בשנים 1976–1977 לקידום הקולנוע הישראלי האיכותי.
בראש הקבוצה עמד הבמאי עוזי פרס, שחי בפריז, וחבריה המרכזיים היו ניסים דיין, רנן שור, רחל נאמן ויעוד לבנון. חברי הקבוצה פעלו בתקופה בה הקולנוע הישראלי היה תחת החטיבה לתעשיות קלות במשרד המסחר והתעשייה. בהשראת "מנשר אוברהאוזן" שקרא להקמת הקולנוע הגרמני החדש, הם ניסחו מניפסט שקרא לקידום התמיכה בקולנוע כערך תרבותי ולקידומו תוך דחיקת הקולנוע הבידורי – צעד שעורר עניין רב. לקבוצה הצטרפו הבמאים עמוס גוטמן, דני וקסמן, ג'אד נאמן, דן וולמן, נדב לויתן, גדעון גנני, אילן מושנזון ואורי ברבש.
ראשי הקבוצה פעלו מול משרד המסחר והתעשייה שקידם באותה תקופה את המפיקים, המפיצים ובעלי בתי הקולנוע, הטלוויזיה הישראלית – הערוץ הראשון, ששעריו היו סגורים בפני במאים ויוצרים צעירים, ובאמצעי המדיה של אותם ימים.
מניפסט קי"ץ הודפס לראשונה ברבעון קולנוע, בהוצאת המכון הישראלי לקולנוע, גיליון מס' 14, קיץ 1977
חבורה של במאי קולנוע ישראליים צעירים חברו יחדיו למאבק משותף ופרסמו מנשר על טענותיהם ומטרותיהם. זו לשון המנשר:
"הקולנוע הישראלי נמצא בימים אלה בעיצומו של תהליך חשוב: הקולנוע המסחרי הוותיק, ששלט במסכי הקולנוע בישראל למעלה מחמש עשרה שנה – מתמוטט. הגולם קם על יוצריו ועכשיו נכונו לסרט הישראלי זמנים חדשים. לצידה של התעשייה פועלים כבר מפיקים, במאים, צלמים ותסריטאים צעירים שכל כוונתם ליצור קולנוע אישי, אמנותי משוחרר מלחצים מסחריים הרסניים.
צעירים אלה, וצעירים רבים אחרים שיצרו סרטים קצרים, אישיים, למכביר בשנים האחרונות, חברו יחד להוכיח כי לקולנוע הישראלי ולתרבות הישראלית יש עתיד, וכי הרחוב הישראלי, על כל צדדיו, טעמיו ותהפוכותיו, הוא מקור לא – אכזב ליצירת סרטים בשפה פילמאית אחרת, חדשה, חיה ומקורית.
לחברי הקבוצה אין טעם אמנותי זהה, או השקפות אידאולוגיות דומות. משותפת לנו האמונה, כי סרטים ישראליים יכולים וצריכים להיות מופקים בתקציבים נמוכים, בצוותים התואמים את המציאות הישראלית היום. אמונתם של המפיקים המסחריים, כי סרט באורך מלא זקוק להשקעה של מיליוני לירות – אמונה הנתמכת על ידי משרדי ממשלה הנוגעים בדבר – נראית לנו לא רק מופרכת אלא אף שלילית. ניתן וצריך לעשות סרטים זולים.
התנאי הבסיסי להפקת סרטים זולים, שלא יסכנו את עתידם של המפיק והבמאי, הוא שינוי מדיניות העידוד של הממשלה. על הממשלה לאחד את כל מקורות עידוד הסרט הישראלי (המפוזרים כיום במשרדי המסחר והתעשייה, החינוך והתרבות ומשרד החוץ), לבטל את שיטת הפרסים והוועדות, וליצור חלוקה שווה של הכספים לעשרות יוצרי הקולנוע בארץ.
במקביל, מתכוונים חברי הקבוצה להעמיד לפני כל יוצר-קולנוע שיבקש להצטרף אליה, אפשרויות הפצה, הן בארץ והן מחוצה לה, אם במסגרות מסחריות, ואם במסגרות אחרות (אוניברסיטאות, סינמטקים, בתי קולנוע אמנותיים וכו').
התמיכה המוסרית-ההדדית בין חברי הקבוצה ושינוי במדיניות הממשלה בנושא עידוד הסרט הישראלי, יאפשרו לבמאי ולמפיק ליצור לפחות סרט אחד בשנה ללא תלות בקופה; כישלון סרט אחד לא יעיב על אפשרויות של במאי הקולנוע להמשיך ולביים סרטים.
החירות ליצור, היא התנאי לקיומה של כל אמנות אמיתית, ואנו נעשה הכל כדי ליצור את התנאים להתפתחותו של קולנוע חופשי – חופשי מלחצים מסחריים, מאפוטרופסות של ועדות וממוסכמות מקובלות. אנו מאמינים כי זו הדרך ליצירת קולנוע ישראלי חדש."
פעילות הקבוצה הייתה קצרה, אך שינתה את השיח בתוך קהילת הקולנוע הישראלי. גרעין מתוך הקבוצה שכלל את רנן שור, יעוד לבנון וג'אד נאמן פעל ב-1978 למען הקמת קרן הקולנוע הישראלי.
קוני 360 ואיד

| --- | --- |

Cony 360 Wide - מסחרי
 מאפיינים כלליים
 יצרן:  Aichi Machine Industry Co., Ltd
 שנות ייצור:  1962–1971
 הרכבה:  יפן יפן
 מודל אחריו:  Cony 360 Wide
 מרכב:  Rear mid-engine, rear-wheel-drive layout
 אורך:  2,990 מ"מ
 רוחב:  1,295 מ"מ
 משקל:  350 ק"ג
 בסיס גלגלים:  1,565 מ"מ
 מפרט טכני
 מנוע:  2 צילינדרים, 354 סמ"ק המפיק 20.6 כ"ס
 הילוכים:  תמסורת ידנית - 4 מהירויות
קוני 360 ואיד (באנגלית: Cony 360 Wide) היא מכונית מיקרו בתצורת טנדר ובתצורת רכב מסחרי, אשר יוצרה על ידי יצרנית המכוניות היפנית "Aichi Machine Industry Co. Ltd" בין השנים 1962–1971.
קוני 360 ואיד

יוצרו כ-10,000 יחידות
כמות לא מבוטלת מרכבי "קוני 360 ואיד" יוצאו לצפון אמריקה ויוצרו עם מערכת היגוי בצד שמאל.
קוני 360 ואיד > הרכב שמו המסחרי של דגם ה"קוני 360 ואיד" (באנגלית: "Cony 360 Wide")

הספרה 360 - מעידה על נפח המנוע של הדגם, 354 סמ"ק
המילה "Wide" - פרושה בעברית: רחב
קוני 360 ואיד > תצורות "קוני 360 ואיד"

2 דלתות - טנדר פתוח (2 מושבים) - מכונית מיקרו
2 דלתות - טנדר סגור (2 מושבים) - מכונית מיקרו
3 דלתות - מסחרית (דגם ארוך, מוגדר בקטגוריה רכב מסחרי סופר-מיני) (ראו תמונה)
5 דלתות - מסחרית, מכונית מיקרו
ראו גם

קוני ג'ופי
לקריאה נוספת

קוני 360 ואיד - תמונות
קוני ואיד ואן - תמונה (imcdb.org/vehicle_535780-Cony-360-Wide-1966)
הערות שוליים

↑  קוני 360 ואידlittlecartrader.com/stock/cony-360-wide
↑  קוני 360 ואידjapanesenostalgiccar
↑  קוני 360 ואיד revolvy